**Zápisnica z tímového stretnutia č. 1**

03-10-2024

**Prítomní**: William, Brach (vedúci), Jakub Prokeš (vedúci), Jakub Grúber, Patrik Hitka, Ľubor koka, Tomáš Tomčány

**Program stretnutia:**

1. Vysvetlenie zadania a zámer projektu
2. Vysvetlenie projektu z technickej stránky
3. Pridelenie úloh do budúceho týždňa
4. **Vysvetlenie zadania a zámer projektu**

Vedúci projektu nám vysvetlili cieľ projektu. Výstupom projektu by mal byť nástroj, ktorý pomáha novinárom pri písaní článkov s využitím generatívnej umelej inteligencie. Novinár tak zadá zdroj, z ktorého by chcel vytvoriť správu. Túto správu a jej časti vytvorí veľký jazykový model na základe podkladu zadaného novinárom. Novinár môže vo vygenerovanom obsahu robiť ľubovoľné úpravy.

1. **Vysvetlenie projektu z technickej stránky**

Dospeli sme k tomu, že na projekte budeme potrebovať nasledujúce role: frontend, backend, UI/UX, databázy, bezpečnosť, AI a DevOps. Rozhodli sme sa, že backend budeme robiť v Pythone s tým, že ešte musíme vybrať framework. Na ukladanie potrebných údajov použijeme vektorovú databázu (QDrant) a NoSQL.

1. **Pridelenie úloh do budúceho týždňa**

Do ďalšieho týždňa našou úlohou bolo vytvoriť organizáciu na GitHube, vybrať nástroj na sledovanie úloh (šprintov), spraviť stránku nášho tímu, vymyslieť názov projektu a rozhodnúť sa na rozdelení úloh v tíme a aké frameworky a technológie budeme používať.

**Čo sme spravili**

V tomto týždni neboli žiadne predchádzajúce úlohy.

**Čo nám nešlo**

V tomto týždni neboli žiadne predchádzajúce úlohy.

**Zhrnutie**

Prvé stretnutie malo skôr organizačný charakter, kedy nám bol projekt predstavený a zadali sme si prvé úlohy súvisiace s inicializáciou projektu do ďalšieho týždňa. Na prvom týždni sa nezúčastnili dvaja členovia Jakub Gašparín a Maria Fedosenya, ktorí sa z mimoriadnych dôvodov nemohli dostaviť.